Peter Norman

George Peter Norman naixito de Coburgo, Victoria (Australia) o 15 de chunio de 1942 y muerto en Melbourne o 3 d'octubre de 2006) estió un atleta australiano conoixito por a medalla d'archent ganata en os 200 metros d'os Chuegos Olimpicos de Mexico de 1968. A marca feita en ista cursa ye encara huei o récord australiano de 200 m. lisos. Estió cinco vegatas campión d'Australia d'ista preba.

Tamién ye conoixito, mes difuera d'o suyo país, por a suya muestra d'apoyo ta John Carlos y Tommie Smith contra a segregación racial en os Estaus Unius, en a ceremonia d'entrega de medallas en a preba de 200 m. lisos en Mexico 1968, ponendo-se en o peito una pegatina d'o Prochecto Olimpico ta os Dreitos Humans (OPHR d'as suyas siglas en anglés).Revista El Atletismo Español, nº508, RFEA. Iste apoyo contra a segregación racial y a suya oposición ta a politica de discriminación ta os dreitos fundamentals y economicos d'os aboríchens australianos fació que en o suyo pais fuese estigmatizau y no fació parti de l'equipo olimpico australiano en os Chuegos Olimpicos de 1972 anque teneba sobrebuenas marcas ta ir.

En l'anyo 2012 o parlamento australiano fació una disculpa postuma por o tracto recibiu en tornar a Australia dimpués d'os Chuegos Olimpicos de Mexico 1968 por o suyo apoyo ta as reivindicacions contra a segregación racial que facioron atletas de raza negra en os Chuegos de 1968, pero sin de reconocer que no li portoron a os Chuegos Olimpicos de 1972 por ixo.

 Referencias 

 Vinclos externos 
 Video en Youtube d'a cursa final d'os 200 metros lisos en os Chuegos Olimpicos de 1968.

<center>

<center>

Categoría:Atletas d'Australia en os Chuegos Olimpicos de 1968
Categoría:Medallistas olimpicos d'Australia
Categoría:Medalla d'archent en os Chuegos Olimpicos
Categoría:Muertos en Melbourne
Categoría:Naixius de Victoria (Australia)
Categoría:Velocistas d'Australia
Categoría:1942 (naixencias)
Categoría:2006 (muertes)